Il- kassett li rrekordjana fiċ- ċimiterju Il- qoxra tal- kassett IL- ĦAJT li jikkritika lill- bniedem fuq id- diviżjoni li qed joħloq bejnu u bejn in- natura . Dan ġie rrekorjat filgħodu qalb is- siġar u l- veġitazzjoni selvaġġa taċ- ċimiterju abbandunat . Il- kassett taż- żewġ serati fuq it- tarġiet ta' Santa Barbara . L- ewwel lejla fl- 1982 tinkludi lill- Ħawħa u it- tieni lejla tinkludi lil Mr Jones u l- ħuh , żewġ Ġermaniżi li kienu qed jivvjaġġaw u waqfu għal xi jiem Malta . Huma nzertaw għaddejjin minn strada rjali u komplew magħna bid- daqq u l- kanzunetti tagħhom . L- isem li tajna l- kassett bil- Ġermaniż imkisser jindika li dik il- lejla konna mkeċċijin minn fuq it- taraġ mill- kuntistabbli ' Ejjaimxiċċaqlaq ' kif fil- fatt jinstema fuq l- istess recording . Fuq iċ- ċint . Imkejjen sagri . Iċ- ċint ta' putirjal kien iservi fil- biċċa l- kbira bħala post fejn konna niltaqgħu peress li kien l- ewwel art meta wieħed jiżbarka minfuq tal- linja . Fuq iċ- ċint u madwaru kienu jiġu diversi żgħażagħ imħarbtin minn kull rokna ta' Malta u kien punt ta' referenza għan- nies taċ- ċirku Bertu Funtana biex jisimgħu l- ewwel aħbarijiet jew fejn qiegħed it- tali , x' se nħawdu llum u fejn se nintefgħu il- lejla . Fuq iċ- ċint konna nitħalltu ma' rockers oħrajn li ma nafuhomx u jekk il- karattru jikklikkja ma' tagħna , naqra naqra jiskopru d- dinamiċità tal- grupp u jintlaqagħu b' id miftuħa . Iċ- ċirku Bertu Funtana ma' kellux mexxejja dikjarati jew awtokratiċi u r- regoli applikati kienu biss dawk tas- selezzjoni naturali mingħajr ibbullijar . Per eżempju kien hemm ċerti individwi li l- kwalitajiet vjolenti tagħhom ma sabux appoġġ fil- grupp . Oħrajn li kienu jiddettaw u jridu li tgħaddi tagħhom sabu ħajt ma' wiċċhom u eventwalment dabbru rashom . Ir- Roj tal- gabbana l- ħamra ta' fejn iċ- ċint ( li kien fula maqsuma ma' Buddy Holly ) , kellu salib oħxon bina . Il- gaj tagħna , ġuvintur u tfajliet bla sura kif konna nkunu libsin , x' aktarx li konna ngerxulu n- nies u nnaqsulu l- bejgħa bin- nofs . L- inbid ma konniex nixtruh minn għandu għax kien iġib biss ta' Coleiro u aħjar daqqa ta' kantun fuq moħħok milli ssofri l- effett ta' dan l- alkoħol li ma kienx denju jissejjaħ inbid . Tiskanta anki meta tgħix bl- għakkarija tagħżel l- aħjar . B' xi pakkett Twistees jew xi pasta tal- 4 ċ minn dawk ir- roża li kultant konna nixtru mingħandu , ma kienx se jimxi ' l quddiem fin- negozju . Meta kien ikun hemm aħna fuq iċ- ċint , it- twejqa li kellu fuq dik in- naħa biex iservi lin- nies , rari kienet tara klijenti . Li ma kienx għaż- Żejża bar ( il- gabbana tal- ħalib ) fuq ix- xellug tiegħu , x' aktarx li ma kienx idawwar lira biex jgħix hu u jmantni ' l- familtu . Dan mhux għax konna xi nies ta' qattgħni għalkemm kif semmejt qabel , kont tinzerta xi tnejn minn San Ġiljan li ġlieda kienu jikluha . Kont tarahom jixxenjaw kif tellgħu sa Tas- Sliema biex jifqgħu li xi Rockabillies ( Teddy boys ) tal- Ħamrun u kif ġabuhom kapuljat u lanqas wieħed li hu wieħed bin- nokklu m' għaddiha lixxa . Jekk dawn kienu biss rakkonti irreċtati b' deskrizzjonijiet ta' dmija u snien itiru u li forsi żarżru f' widnejn kull min kien għaddej minn hemm dak il- ħin , id- drama vera kienet għada se tibda . Hekk kif jasal is- Sid minn Ħal Safi , jaqbeż minfuq tal- linja u jeħodha bil- ġirja sa fejn iċ- ċint u f' qamsa waħda jtir għal wara ċ- ċint u jibqa' nieżel għal isfel f' dak l- għoli kollu tal- foss ta' Bieb il- Belt , b' dik it- twerziqa ddisprata li titfi għax- xejn . " In- nies li nzertaw jaraw dix- xena jibjadu bil- qatgħa , iċċassati quddiem iċ- ċint , imwaħxin kif żagħżugħ hekk teneru itemm ħajtu b' dal- mod ikrah f' suwiċidju . Pawsa li tiffiżalek demmek , imbagħad . . . imbagħad tidher id minn wara ċ- ċint tiggranfa u oħra tiġġebbed biex tilħaq ix- xquq , imbagħad ras u tqanziħa ta' bniedem jissara biex jitla' ma' ħajt . U s- Sid jitfaċċa jixxabbat minn wara ċ- ċint u b' sieq wara oħra jmiss l- art quddiem koċċ nies miblugħin b' dak li raw . U sakemm tmurilhom id- dexgħa , bil- mod il- mod jirrealizzaw li waqgħu vittma ta' ċajta goffa u mixgħufin ikompli għal xogħlhom . Id- dramm jispiċċa u aħna nfaqqgħu id- daħq u nogħxew . Is- Sid kollu mbissem u kuntent bir- riżultat li rnexxielu jillandja tajjeb fuq il- ħoġor moħbi wara ċ- ċint u li b' suċċess irnexxielu wkoll jaqta' xi għaxar snin minn ħajjet dawk li tahom il- qatgħa . Ir- Roj tal- gabbana , isfar mewt irodd is- slaleb u jgħajjarna mġienen u jgħid lis- Sid li alla ħabbu li ma baqax nieżel għal isfel . Minkejja li kważi kulħadd kien issa ittesserat mal- YMCA , il- funtana u l- postijiet partikulari tagħna kienu għadhom jiġbduna lejhom bħal kalamita . Hemmhekk komplejna bit- tbaħrit tagħna bħaċ- ċuqlara tal- imgħoddi li kienu jżejnu t- toroq bil- għana u d- daqq . Trubaturi li ta' żaqqhom f' fommhom iperrċu l- emozzjonijiet tagħhom fil- beraħ tal- pjazez u t- toroq . Bid- differenza kbira li lilna ħadd ma kien jiggustana u japplawdina . Forsi konna aktar nixbħu l- vagabondi mistħerrħin mis- soċjetà . Imma din kienet il- ħajja li fittixna . Mingħajr pretenzjonijiet u mingħajr pika , daqqejna fit- toroq . Bosta minnha u ninkludi lili nnifsi , tgħallimna l- kitarra mit- triq . Wieħed juri lill- ieħor x' jaf u ħallatna u qsamna flimkien l- esperjenzi tal- kordi fuq t- tastiera tal- kitarra . Dan ma jfissirx li sirna xi Jimmy Page jew Richie Blackmore . Kien hemm minn kien kapaċi iktar minn ħaddieħor imma jien ma niftakarx għira u pika li żammitna milli nesprimu ruħna liberament . U lanqas ma dħalna f' kompetizzjoni diretta ma' klikka jew oħra . L- iskop f' dan l- istadju żagħżugħ ta' ħajjitna ma kienx li nelevaw ruħna għal xi kategorija kolta imma kien propju li ngħixu il- mument f' dawk iċ- ċirkostanzi li ntasabna fihom . Inkonxjament konna nafu li sibna ruħna hemm f' dak il- post , ma' dawk in- nies , f' dak iż- żmien u li tipprova kemm tipprova toħolqu ma jirnexxilhek qatt . Il- kitarra ma hedietx mill- daqq fuq il- funtana tat- Tritoni . Fuq it- taraġ tal- knisja ta' Santa Barbara fi Triq ir- Repubblika konna wkoll ninġabru indoqqu . Hemmhekk irrekordjana żewġ serati memrabbli li ġbarnihom f' kassett wieħed . Armati b' żewġ kitarri , ħarmonika , filfloppi u dak li ġie għal idejna , għaddejna l- lejla straight sal- bajd ( b' xi eċċezzjonijiet ) imma ibbażżjati bil- mużika u l- kant . Toni l- Ħawħa kien Rastaman , iffissat fuq Bob Marley . Il- Ħawħa kien wieħed mill- eċċezzjonijiet li semmejt għax xi naqra tlaħliħa Marsala ddur ġo moħħu kien ikollu . Bit- tappijiet tas- sufra fil- but tal- ġakketta tal- ġins biex iżomm amment ta' kemm -il flixkun xorob matul il- ġurnata . Mhux għax kien jimportah wisq . Il- Ħawħa kien spettaklu waħdu , tih it- tappijiet tas- sufra fil- but , akkumpanjament tal- kitarra u udjenza u erħilu jaqsam lil kulħadd bid- daħq . Jekk tieqaf il- kitarra kien jintefa jtaptap idejh ma' koxxtu u b' ħalqu jdoqqlok xi melodija bħall- Popcorn jew il- High Chaporal u jimita il- ħsejjes tal- blalen tat- table tennis . Fuq it- taraġ ta' Santa Barbara filgħaxijiet fit- tard kienu jgħaddu minn quddiemna dawk li jkunu għadhom kif ħarġu miċ- Ċinema tal- Embassy , l- Ambassador , il- Ġawhra u l- Ġojjell . Paragunat ma' xi film ta' Hollywood , f' għajnejhom , id- divertiment tagħna kien jidher fjakk u medjokri . Kif tista' tqabbel lil Ħawħa ma' Clint Eastwood ! Kellna post ieħor li fih konna ninġabru għat- tbaħrit tagħna . Iċ- Ċimiterju abbandunat taħt Beltissebħ . Qalb l- oqbra u l- lapidi legligna u pejjipna fis- satra tal- ħitan għoljin u s- siġar t' hemm isfel , u kemm -il darba kkontemplajna fuq il- passaġġ bejn il- ħajja u l- mewt . Ir- ritwal tat- tipjip tal- ħaxixa flimkien mad- daqq , id- diskors taħt l- ilsien u x- xorb tal- għenba magħsura kien joħloq atmosfera spirtwali u jgħaqqadha f' ċelebrazzjoni tal- ħajja u tal- kummunjoni tagħna . Fiċ- ċimiterju irrekordjajna żewġ tapes . Wieħed li semmejnieh il- Ħajt fejn fih nikkritikaw lill- bniedem li jqis ruħu superejuri għall- ħolqien kollu tad- dinja u fejn bl- attitudni egositika tiegħu u l- istil modern tal- ħajja li qed jikkrea , qed jibni ħajt bejnu u bejn l- annimali u l- istess natura li żżommu ħaj . It- tieni kassett huwa sensiela ta' kanzunetti spontanji u oħrajn magħrufin man- nies taċ- ċirku Bertu Funtana , xi wħud minnhom f' tentattiv biex inqajjmu l- mejtin ( allegorikament , għall- ħajjin li qishom mejtin ) . ostra x buzz ! kemm nixtieq ma jiqfux dal bloggs ! Xi darba se jieqfu fre . Imma il- vera buzz jista' jkun 'il bogħod minn dawn il- paġni elettroniċi . X' hemm aqwa minn dak li hu ta' veru . Ibda oħloq it- tifkiriet minn issa . Le naf , fhimt x' qed tgħid . Jien sempliċiment nieħu pjaċir nkun naf il- passat taz- żgħażagħ maltin . Ma jfissirx li nikkuntenta ruħi b` saqsekk . Anzi , kultant vera nhoss li l- istejjer li tirrakonta int huma simili ħafna għall- kummiedji li nagħmlu aħna . Haga li ddejjaqni ħafna fost shabi ( mhux kollha ) hija dik li aa jinteressawx ruhom fil- passat li wara kollox b xi mod jew ieħor ħalla effett fuq il- mod ta kif iġibu ruhom . min jaf kemm smajna dance music for depression fuq l istereo f paceville ( fil- mid 90 ' s ! ijja sewwa qrajt . . . Haga li qed tagħmel tajjeb Reciprocal Records , forsi smajt biha ( www . reciprocalrecords . com ) hija li qed tipprova toħroġ tracks minn dawk iz żminijiet ukoll , għax tħoss li dawk kienu zminiejit importanti għax xena maltija . xi żmien ilu kellhom mp 3 tas- Subverts , u issa għamlu release tad diski tal- Abstrass ta dak iz żmien ( jismu " Hard To Understand " dak ir- ritratt ta' alfie ( fabri ) klassiku . . . interessanti d- deskrizzjoni tiegħek tan- nies taċ- ċint . Meta bdejt nintefa' hemmhekk jiena ( fin- 93 ) kien sar ħafna inqas innoċenti . Tajjeb fre kompli sejjer hekk . Dwar li sħabek ma jridux jaf bil- passat ( malti ) jista' jkun għax mhux disponibbli għalihom . Forsi huma inqas kurjużi u inkwiżittivi minnek . Dwar ir- recordings li qed tipprovas tiġbor ir- reciprocal records , naħseb li dan huwa pass pożittiv imma naġseb li hemm ħafna materjal li ma kienx irrekordjat professjonalment u għalhekk kollox irrid jerġa' jinħadem mill- bidu u naħseb li din hi biċċa xogħol enormi . prosit erezija ! għandek 10 punti talli qtajt minn kien il- persunaġġ bir- radu f' idejh . 20 punt jekk taqta' minn hu l- ieħor . Apparti ċ- ċajt . Dwar iċ- ċint , fi żmienek il- karozzi privati bdew jieħdu post l- użu tal- linja . Infettħu iktar postijiet għad- divertiment taż- żgħażagħ f' irħula u bliet oħra . Ix- xena tar- rockers naħseb li naqset ukoll u barra minn hekk ir- Roj tal- gabbana l- ħamra sar kapitalista u bil- mod il- mod kabbar biex illum ħa l- arja taċ- ċint kollha għalih . apparti l- affarijiet li qed issemmi , meta dħalt jien fix- xena kienet daħlet ukoll l- eroina , u miċ- ċint ħlief sensiela ta' parati tragikomici ma rajtx . . . il- persunaġġ l- ieħor fir- ritratt ma nafx min hu